Tlhokomeliso: Lioli tse tlotsitsoeng li ka sebelisoa feela bakeng sa ho hloekisa. Se ke oa li sebelisa ferekanya kapa u li kenye ka letlalo la hau! 16 Baaposetoloi ba ba ikanyegang ba le 11 ba ne ba ile ba ‘ngaparagana le Jesu mo ditekong tsa gagwe.’ Kgolagano ya Bogosi e ne e ba tlhomamisetsa gore ba ne ba tla nna le ene kwa legodimong le go nna mo ditulong tsa bogosi gore ba buse e le dikgosi e bile e le baperesiti. Le fa go ntse jalo, ba ba 11 bao, e ne e ka se nne bone fela ba nnang le tshiamelo eo. Jesu yo o galaleditsweng o ne a bonala mo go moaposetoloi Johane mo ponatshegelong mme a re: “Yo o fenyang ke tla dira gore a nne le nna mo setulong sa me sa bogosi, fela jaaka ke ne ka fenya mme ka nna le Rre mo setulong sa gagwe sa bogosi.” (Tshen. 3:21) Ka jalo, kgolagano ya Bogosi e dirwa le Bakeresete ba ba tloditsweng ba ba 144 000. (Tshen. 5:9, 10; 7:4) Kgolagano eno ke yone e dirang gore ba tshwanelege semolao go busa le Jesu kwa legodimong. Seno se tshwana le fa monyadiwa yo o tswang mo lelapeng le le tlotlegang a nyalwa ke kgosi e e busang mme a bo a nna le maatla a go busa mmogo le ene. Tota e bile, Dikwalo di bitsa Bakeresete ba ba tloditsweng di re ke “monyadiwa” wa ga Keresete, “kgarebane e e itshekileng” e e solofeditsweng go nyalwa ke Keresete.—Tshen. 19:7, 8; 21:9; 2 Bakor. 11:2.